Document ID: 32005D0266

32005D0266
L 082/6
SLUŽBENI LIST EUROPSKE UNIJE
ODLUKA VIJEĆA
od 16. ožujka 2005.
o izmjeni Odluke 1999/70/EZ o vanjskim revizorima nacionalnih središnjih banaka s obzirom na vanjskog revizora Banco de Portugal
(2005/266/EZ)
VIJEĆE EUROPSKE UNIJE,
uzimajući u obzir Protokol o Statutu Europskoga sustava središnjih banaka i Europske središnje banke priloženog Ugovoru o osnivanju Europske zajednice, a posebno njegov članak 27. stavak 1.,
uzimajući u obzir Preporuku ESB/2005/3 Europske središnje banke (u daljnjem tekstu „ESB”) od 11. veljače 2005. Vijeću Europske unije o vanjskom revizoru Banco de Portugal (1),
budući da:
(1)
Račune ESB-a i nacionalnih središnjih banaka Eurosustava trebaju revidirati neovisni vanjski revizori koje preporuči Upravno vijeće ESB-a i odobri Vijeće Europske unije.
(2)
U skladu s nedavnom promjenom u portugalskom zakonu reviziju računa sada moraju vršiti isključivo revisores oficiais de contas (ovlašteni revizori). Upravno vijeće ESB-a stoga je preporučilo da Vijeće Europske unije odobri zamjenu PricewaterhouseCoopers - Auditores e Consultores, Lda. za PricewaterhouseCoopers & Associados - Sociedade de Revisores Oficiais de Contas, Lda., kao vanjskog revizora Banco de Portugal, budući da prvo društvo nema status ovlaštenog revizora.
(3)
Upravno vijeće ESB-a preporučilo je da trajanje mandata vanjskog revizora ostane nepromijenjeno.
(4)
Primjereno je poštovati preporuku Upravnog vijeća ESB-a te u skladu s tim izmijeniti Odluku 1999/70/EZ od 25. siječnja 1999. o vanjskim revizorima nacionalnih središnjih banaka (2),
ODLUČILO JE:
Članak 1.
Članak 1. stavak 10. Odluke 1999/70/EZ zamjenjuje se sljedećim:
„10. PricewaterhouseCoopers & Associados - Sociedade de Revisores Oficiais de Contas, Lda. odobrava se kao vanjski revizor Banco de Portugal od financijske godine 2004. na obnovljivo razdoblje od jedne godine.”.
Članak 2.
O ovoj se odluci obavješćuje ESB.
Članak 3.
Ova se Odluka objavljuje u Službenom listu Europske unije.
Sastavljeno u Bruxellesu 16. ožujka 2005.

Labels: 2
4
9
18
15